# Cronologia de la dinastia Han

La dinastia Han es va mantenir al poder durant més de quatre segles (202 aC - 220 dC). Es divideix en dos grans períodes, Han Occidentals o Han Anteriors (202 aC - 9 dC) o Han Orientals o Posteriors (25 dC - 220 dC) separats per un breu període amb la Dinastia Xin (9 dC - 25 dC).
| | Esdeveniments | |
| Dates aC | Dinastia Han Occidental o Han Anteriors (202 aC - 9 dC) | Dinastia Han Occidental o Han Anteriors (202 aC - 9 dC) |
| 202 | Liu Bang funda la dinastia dels Han, conegut pel seu nom de temple Gaozu | |
| 200 | La capital de l'imperi s'instal·la a Chang'an (actual Xia'n). Xiao He dissenya els plànols dels palaus imperials i Shusun Tong elabora el ritual de la cor. Els xinyu de Lu Jia son llegits davant de l'emperador. | |
| 198 | Construcció del palau Weiyang a la capital Chang'an | |
| 195 | Mort de l'emperador Gaozu. Liu Yung ocupa el lloc del seu pare amb el títol d'emperador Huidi, però l'emperadriu Lü Zhi i el seu clan ocupen el poder. | |
| 194-190 | Construcció de les muralles de Chang'an | |
| 191 | Abolició de part de les lleis més rigoroses de la dinastia Qin | |
| 189 | Construcció del mercat de l'Oest de Chang'an | |
| 188 | Mort de l'emperador Huidi | |
| 186 | Manuscrits de Zhangjiashan (textos sobre bambú) | |
| 180 | Mort de l'emperadriu Lü. Puja al tro Liu Heng amb el nom de Wendi i el clan de l'emperadriu és exterminat. | |
| 177 | Els Xiongnu arriban fins a Henan | |
| 174 | Jia Yi presenta a l'emperador el seu programa d'acció política "Zhi'ance" o "Xinsghu". Mort del "shanyu" Modu fundador de l'imperi Xiongnu. | |
| 165 | Primeres proves oficials per la selecció de funcionaris | |
| 157 | Mort de l'emperador Wendi. El succeeix Liu Qi amb nom d'emperador Jingdi. Mort de Lu Jia. | |
| 154 | Rebel·lió dels Set Regnes | |
| 144 | Incursió dels Xiongnu a Shanxi | |
| 141 | Mort de l'emperador Jingdi. El succeeix Liu Che amb el nom d'emperador Wudi. | |
| 133 | Guerres amb els Xiongnu | |
| 130 | Construcció d'una carretera entre Sichuan i Guizhou | |
| 129 | Construcció d'un canal entre Shaanxi i Henan | |
| 128 | Primeres campanyes militars a Manxúria i Corea | |
| 121 | L'exèrcit Han penetra 1000 km dins Mongòlia | |
| 119 | L'Estat crea un monopoli sobre la sal i el ferro | |
| 104 | Reforma del calendari: l'any comença a partir del primer mes lunar entre gener i febrer | |
| 109 | Annexió del Regne de Dian; ocupació de la meitat nord de la península coreana | |
| 95 | Canalització del riu Wei i del riu Jing a Shaanxi | |
| 90 | Publicació de les "Memòries històriques - shiji" (史记) de Sima Qian | |
| 87 | Mort de l'emperador Wudi, el succeeix Liu Fuling amb el nom d'emperador Zhaodi | |
| 87-60 | Huo Guang regent | |
| 86-83 | Revoltes al sud-est de l'imperi | |
| 74 | Mort de l'emperador Zhaodi, el succeeix Liu He com a rei Changyi i posteriorment Liu Bingyi (també conegut com Liu Xun), com emperador Xuandi | |
| 49 | Mort de l'emperador Xuandi, el succeeix Liu Shi, com emperador Yuan | |
| 33 | Mort de l'emperador Yuan, el succeeix Liu Ao, com emperador Chengdi | |
| 7 | Mort de l'emperador Chengdi, el succeeix Liu Xin com emperador Aidi | |
| 1 | Mort de l'emperador Aidi, el succeeix Liu Kan com emperador Pingdi | |
| 2 | Primer cens: 12,4 milions de llars, 51,7 milions de persones | |
| 5 | Mort de l'emperador Pingdi, el succeeix Liu Ying com emperador Ruzi | |
| 6 | Wang Mang exerceix com a regent | |
| Dates dC | Dinastia Xin (9dc - 25 dC) | |
| 9 | Wang Mang funda la Dinastia Xin. | |
| 11 | El riu Groc trenca els dics i canvia de curs | |
| 17 | Insurreccions populars a conseqüència de les calamitats naturals | |
| 22 | Expedicions militars contra els insurgents de Shandong i Hubei | |
| 23 | La dinastia fundada per Wang Meng arravatada per les sublevacions populars i les rebel·lions dels nobles de l'anterior dinastia. | |
| | Dinastia Han Oriental (25 dC - 220 dC) o Han Posteriors | |
| 25 | Liu Xiu es proclama emperador, amb el nom de Guangwu i s'inicia la Dinastia Han Oriental o Han Posteriors, amb la capital a Luoyang | |
| 40 | Revolta de les poblacions de la conca del riu Roig i de Guangdong occidental. | |
| 42-43 | Expedicions victorioses contra la rebel·lió dels germans vietnamites Trung | |
| 57 | Mor l'emperador Guangwu. Ambaixada dels japonesos de Kyūshū | |
| 57 | Liu Yang es proclama emperador amb el nom de Mingdi | |
| 65 | Primera menció d'una comunitat budista a Pengcheng al nord de Jiangsu | |
| 70 | Construcció del canal de Bian a Henan | |
| 75 | Mor l'emperador Mingdi. Liu Da ocupa el tro amb el nom de Zhangdi | |
| 87 | Ambaixada de l'Imperi Kuixan a Luoyang | |
| 88 | Mor l'emperador Zhangdi, Liu Zhao ocupa el tro amb el nom de Hedi. Supressió del monopoli del ferro i de la sal | |
| 89-105 | Ambaixades índies a Luoyang | |
| 100 | Edició del primer diccionari de caràcters (shuowen jiezi - 说文解字) | |
| 101 | Ambaixada de l'Imperi Part | |
| 105 | Mor l'emperador Hedi, el succeeix Liu Long amb el nom de Shangdi | |
| 106 | Mor l'emperador Shangdi, el succeeix Liu Hu amb el nom de Andi | |
| 120 | Ambaixada del regne Shan de Birmania | |
| 124 | Construcció de l'esfera armil·lar de Zhang Heng | |
| 125 | Mor l'emperador Andi, el succeeix Liu Yi amb el nom de Shaodi | |
| 125 | Mor l'emperador Shaodi, el succeeix Liu Bao amb el nom d'emperador Shun | |
| 135 | Els eunucs son autoritzats a adoptar fills | |
| 144 | Mor l'emperador Shun, el succeeix Liu Bing amb el nom de Chong | |
| 145 | Mor l'emperador Chong, el succeseix Liu Zuan amb el nom de Zhi | |
| 146 | Mor l'emperador Zhi, el succeeix Liu Zhi amb el nom de Huan | |
| 157 | Cens: 56,4 milions de persones | |
| 167 | Mor l'emperador Huan, el succeeix Liu Hong amb el nom d'emperador Ling | |
| 169 | Victòria important sobre els Qiang | |
| 184 | Rebel·lió dels Turbants Grocs. Fundació del Moviment taoista dels Mestres Celestes o de les Cinc Mesures d'Arroç (Wǔ Dǒu Mǐ Dào - 五斗米道/ 测安) | |
| 189 | Mor l'emperador Ling. Regnat de 189 a 220 de Liu Xie com emperador Xian | |
| 190 | Començament de la presència important de Cáo Cāo. El moviment taoista dels Mestres Celestes crea un estat independent a Sichuan a la província de Shaanxi. | |
| 194 | Fam i misèria a Chang'an | |
| 201 | Cáo Cāo s'apodera de quasi tota la Xina del Nord | |
| 220 | Mor Cao Cao. Fí de la dinastia Han, inici del període dels Tres Regnes (Wei, Wu i Shu Han) | |

## Referències

* ↑ Pirazzoli-t'Serstevens, Michèle; Bujard. Les Dynastie Qin et Han (en francès). París: Les Belles Lettres, 2017, p. 442-444. ISBN 978-2-251-44638-7.
* ↑ Gernet, Jacques. Le Monde chinois (en francès). 4a edició. París: Armand Colin, 2005, p. 149-156. ISBN 2-266-16314-2.
* ↑ Kamenarovic, Ivan P. La chine classique (en francès). París: Les Belles Lettres, 1999, p. 49-52. ISBN 2-251-41011-2.